คำสั่งกรุงเทพมหานคร ที่ 1224/2541 เรื่อง การกำหนดหลักเกณฑ์ เงื่อนไข การใช้จ่ายงบประมาณรายจ่ายประจำปี รายการแปรญัตติ

คำสั่งกรุงเทพมหานคร

คำสั่งกรุงเทพมหานคร
ที่
๑๒๒๔/๒๕๔๑
เรื่อง
การกำหนดหลักเกณฑ์ เงื่อนไข การใช้จ่ายงบประมาณรายจ่ายประจำปี
รายการแปรญัตติ
----------------
                        โดยที่เห็นเป็นการสมควรกำหนดหลักเกณฑ์
เงื่อนไข การใช้จ่ายงบประมาณ
รายจ่ายประจำปีรายการแปรญัตติให้เป็นไปอย่างมีประสิทธิภาพ
และสามารถบรรลุผลสมตาม
ความมุ่งหมายของทางราชการและนโยบายของกรุงเทพมหานคร
                        อาศัยอำนาจตามความในมาตรา
๔๙ แห่งพระราชบัญญัติระเบียบบริหาร
ราชการกรุงเทพมหานคร พ.ศ. ๒๕๒๘ ประกอบด้วยข้อ ๕ และข้อ ๑๘
แห่งข้อบัญญัติ
กรุงเทพมหานคร เรื่อง วิธีการงบประมาณ พ.ศ. ๒๕๒๙
ผู้ว่าราชการกรุงเทพมหานครจึงกำหนด
หลักเกณฑ์ เงื่อนไข การใช้จ่ายงบประมาณรายจ่ายประจำปี
รายการแปรญัตติ ไว้ดังต่อไปนี้
                        ๑.
เป็นโครงการหรือรายการที่จะต้องมีเป้าหมาย หรือวัตถุประสงค์ที่แน่นอน
ชัดเจนและต้องอยู่ในอำนาจหน้าที่ของกรุงเทพมหานคร
โดยดำเนินการได้ตามกฎหมายข้อบัญญัติ 
และระเบียบที่เกี่ยวข้อง
                        ๒.
เป็นโครงการหรือรายการที่สามารถดำเนินการได้แล้วเสร็จภายในปี
งบประมาณนั้นและต้องไม่มีผลผูกพันกับงบประมาณในในปีต่อ ๆ ไป
                        ๓.
ต้องไม่เป็นโครงการหรือรายการที่นำงบประมาณไปสมทบกับงบประมาณ
ปกติของหน่วยงาน
                        ๔.
ต้องเป็นโครงการหรือรายการรายจ่ายในลักษณะค่าครุภัณฑ์ ค่าที่ดินและ
สิ่งก่อสร้าง
เว้นแต่กรณีจำเป็นอาจเป็นรายการรายจ่ายในลักษณะค่าวัสดุได้เฉพาะรายการที่จะ
ก่อให้เกิดประโยชน์แก่ประชาชนโดยส่วนรวม
                        ๕.
โครงการหรือรายการที่เป็นรายจ่ายในลักษณะค่าครุภัณฑ์ รวมทั้งค่าวัสดุ
ตามข้อ ๔ ต้องอยู่ภายใต้หลักเกณฑ์ และเงื่อนไข
รายละเอียดเฉพาะเพิ่มเติมดังนี้
                             ๕.๑ 
เป็นรายการที่ไม่มีลักษณะนำไปจัดซื้อครุภัณฑ์ ซึ่งมีรายการละเอียด
และคุณลักษณะเฉพาะเจาะจง
หรือมุ่งกีดกันหรือสนับสนุนครุภัณฑ์ชนิดหนึ่งชนิดใดโดยเฉพาะ
                             ๕.๒ ต้องเป็นครุภัณฑ์
ตามบัญชีราคามาตรฐานของสำนักงบประมาณหรือ
ตามที่กรุงเทพมหานครกำหนด
                             ๕.๓
ต้องมีความจำเป็นสำหรับการปฏิบัติงานของหน่วยงาน ตลอดจนความ
คุ้มค่าของการใช้งาน การบำรุงรักษา
และค่าใช้จ่ายต่อเนื่องที่จะเกิดขึ้น
                        ๖. 
โครงการหรือรายการที่เป็นการจ่ายในลักษณะค่าที่ดินและสิ่งก่อสร้าง ต้อง
อยู่ภายใต้หลักเกณฑ์ เงื่อนไข รายละเอียดเฉพาะเพิ่มเติม
ดังนี้
                             ๖.๑ ต้องมีแบบ
แผนผังบริเวณ รายละเอียดเนื้องาน พร้อมใบประมาณราคา
ค่าก่อสร้าง
                             ๖.๒
สถานที่ที่จะดำเนินการต้องเป็นที่สาธารณะ ทั้งนี้ ให้เป็นไปตาม
กฎหมาย ข้อบัญญัติหรือระเบียบที่เกี่ยวข้อง
                        ๗.  บรรดาคำสั่ง
บันทึกสั่งการในส่วนที่กำหนดไว้แล้วในคำสั่งนี้ หรือซึ่งขัดหรือ
แย้งกับคำสั่งให้ใช้คำสั่งนี้แทน
                        ๘.
กรณีที่มีปัญหาในการปฏิบัติ ตามคำสั่งนี้ให้นำเสนอผู้ว่าราชการ
กรุงเทพมหานครพิจารณาสั่งการ
                        ทั้งนี้
ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป

                                                                        สั่ง
ณ วันที่ ๒๓ เมษายน พ.ศ. ๒๕๔๑
                                                                                       พิจิตต  รัตตกุล
                                                                              ผู้ว่าราชการกรุงเทพมหานคร

[รก. ๒๕๔๑/๓๔ง/๑๘๐/๒๘ เมษายน ๒๕๔๑]

                                                                                                พรพิมล/พิมพ์/แก้ไข
                                                                                                ๓
ก.ค  ๒๕๔๕
                                                                                                A+B
(C )